AIZAWL DISTRICT SAMAGRA SHIKSHA BUATSAIH SIKUL KAICHHAN TRAINING NEIH A NI,"1573/2024-2025 Aizawl the 13th August, 2024: Samagra Shiksha, Aizawl district chhunga CRCC, MIS Personnel leh sikul te tan ni Aug 8, 2024 atanga ni Aug 13, 2024 chhungin Vidyanjali training neih a ni a. Training hawnna hi Pu R. Zonunmawia Dy. District Project Coordinator in a kaihruai a, Pu J.R. Lalhruaitluanga, Addl. District Project Coordinator-in Vidyanjali hi School Volunteer Programme a ni a, sikul tana volunteer kan tihin a tum ber chu mi inphal tena school hmasawnna tur atana thil engemaw an rawn tih theihna kawng lo hawn a, sikulin an mamawh, thil lian tham leh te tak te thleng pawha va pek te, zirtirna va pek thlengin a huam vek a, mi tupawhin, mimal emaw pawl emaw pawhin eng thil pawh sikul in a mamawh ang te an pekna tarlanna portal a nih thu te leh sikulin tih tur pawimawh chi hrang hrang an neih thu te a sawi a ni. Pu Zionparlawma, Dy. State Project Director-in training a pe a, Vidyanjali tangkaina te, a thil tum te leh hmalakna chi hrang hrang te portal-a dah luh dan te an zir a ni. Vawiin khanTraining kharna hun hi Pu R. Lalnunsiama, Dy. District Project Coordinator in a kaihruai a, Pu Lalramthianghlima, DEO & DPC in thu a sawi a, Vidyanjali pawimawhna te leh sikul leh Volunteer pawimawhna te, UDISE+ a data dik tak sikul in a pek a pawimawh thu te a sawi a ni. Attachment Loading attachment...",Dated: 13 th Aug 24 6:26 PM,https://dipr.mizoram.gov.in/post/aizawl-district-samagra-shiksha-buatsaih-sikul-kaichhan-training-neih-a-ni